Balloonfest '86

Balloonfest '86 oli 1986. aastal Clevelandis Ohio osariigis (Ameerika Ühendriigid) toimunud festival, mil lasti taevasse lendu üle 1,4 miljoni heeliumiga täidetud õhupalli. Maailmarekordi püstitamise korraldas United Way, mis on siiani mittetulunduslikku rahakogumist koondav rahvusvaheline võrgustik.

Sündmus, mille eesmärgiks oli rahaliste vahendite kogumine kahjutu reklaamitrikina, leidis aset 27. septembril umbes kellaajal 13.50. Lahti lastud mitmevärvilised õhupallid triivisid aga tuulega tagasi linna, maandudes nii ümbruskonnas kui Erie järves ning Kanada keskprovintsides. Need põhjustasid probleeme liiklusele ja lähedalasuvale lennujaamale Burke Lakefront Airport. Ameerika Ühendriikide rannavalvel segas sündmus järvel kahe paadisõitja otsimist, kes hiljem leiti uppununa. Selle tulemusena esitati korraldajatele ja linnavalitsusele kohtuasjad, milles nõuti miljonite dollarite suurust kahjutasu, kuigi korraldamise kulud ületasid niigi tulusid.

Inimesi ehmatati rohkesti, toimus mitmeid liiklusõnnetusi, viga sai ka hobuseid.

Järelkaja
Guinnessi rekordite raamat tunnistas sündmust maailmarekordina 1988. aasta väljaandes kui “kõigi aegade massilisim õhupallide lendu laskmine”, nende andmeil lasti õhupalle taevasse 1 429 643. Balloonfesti kajastamine on toimunu tagajärjel muutunud üha negatiivsemaks. Kaasnevalt ei mõõda Guinness World Records enam õhupallide heitmisi.

2018. aastal valmis intsidendist lühidokumentaalfilm “Balloonfest”.

Vaata ka
Õhupallid

Viited

Intsidendid
1986